

Kam:

**AB „VILNIAUS ŠILUMOS TINKLAI“**

Įmonės kodas 124135580

ELEKTRINĖS G. 2, VILNIUS, LT-03150 LIETUVA

Panevėžys, 2025-04-30

ATLIKIMO LAIDAVIMO DRAUDIMO RAŠTAS

Nr. AT 107553

(prie draudimo liudijimo Nr. 710-451-107553)

Galioja tik su draudimo liudijimu Nr. 710-451-107553.

Draudėjas UAB "ŠILDA", įmonės kodas 121724367, KALVARIJŲ G. 204A, VILNIUS, LT-08200 LIETUVA (toliau - Draudėjas) pagal 2025 m. balandžio mėn. 18 d. Sutartį Nr. SUT-3217 (toliau - Sutartis) su Naudos gavėju AB "VILNIAUS ŠILUMOS TINKLAI" (toliau - Naudos gavėjas) įsipareigojo atlikti objekto "Riebokšlinių kompensatorių 20 vnt. keitimo darbai 933 magistralėje" darbus.

Pagal šią Sutartį Jūs reikalaujate, kad Draudėjas kaip užtikrinimą dėl Sutartyje numatytų Draudėjo įsipareigojimų įvykdymo pateiktų Sutartyje nurodytos sumos dydžio draudimo bendrovės išduotą atlikimo laidavimo draudimo raštą.

Atsižvelgiant į šį reikalavimą, mes, ERGO Insurance SE, veikianti per Lietuvos filialą, įmonės kodas 302912288, Geležinio Vilko g. 6A, Vilnius (toliau - Draudikas), pareiškiame, kad suteikiame Draudėjui atlikimo laidavimo draudimo raštą ir patvirtiname, kad atsakome Jūsų atžvilgiu už Draudėją, jeigu jis neatliks ar netinkamai atliks darbus Sutartyje numatytomis sąlygomis 20.000,00 EUR (dvidešimt tūkstančių eurų 00 ct) sumai.

Neatšaukiamai įsipareigojame, gavę Jūsų vadovo pirmą raštišką reikalavimą, kai Draudėjas pažeidė sutartinius įsipareigojimus, sumokėti Jūsų nurodytą sumą, atitinkančią patirtų tiesioginių nuostolių dydį dėl Draudėjo sutartinių įsipareigojimų nevykdymo, tačiau ne didesnę nei Draudėjo pagal Sutartį neįvykdytų prievolių vertė, neviršijant bendros 20.000,00 EUR (dvidešimt tūkstančių eurų 00 ct) draudimo sumos. Draudikas neatsako už delspinigius ir baudas, priskaičiuotas pagal Sutartį bei jos neįvykdymą dėl neįveikiamos jėgos (Force Majeure) aplinkybių.

Jei dėl Sutarties ar kitų su ja susijusių dokumentų pakeitimų ar papildymų, įvykdytų po šio laidavimo draudimo rašto išdavimo, atsiranda naujos ar padidėja jau esančios Draudėjo prievolės, Draudikui apie šiuos pakeitimus ir papildymus turi būti pranešta per 3 darbo dienas. Draudikas, gavęs tokį pranešimą, per 5 darbo dienas turi teisę atsisakyti laiduoti už padidintų ar naujai atsiradusių Draudėjo prievolių įvykdymą. Tokiu atveju laidavimo draudimo raštas galioja tik tiems Draudėjo įsipareigojimams ir tai jų apimčiai, ką nustatė Sutartis iki jos pakeitimo ar papildymo.

Draudikas įsipareigoja tik Naudos gavėjui, todėl šis laidavimo draudimo raštas yra neperleistinas ir neįkeistinas.

Draudikas atlikimo laidavimo draudimo raštu neprisiima tos atsakomybės, kuri būtų prisiimama avansinio apmokėjimo laidavimo draudimo raštu.

Šis laidavimo draudimo raštas įsigalioja 2025 m. balandžio mėn. 30 d. ir galioja ne ilgiau kaip iki 2025 m. gruodžio mėn. 20 d. imtinai. Visi Draudiko įsipareigojimai Naudos gavėjui pagal šį laidavimo draudimo raštą baigiasi, jeigu iki paskutinės laidavimo draudimo rašto galiojimo dienos Draudikas aukščiau nurodytu adresu nebus gavęs Naudos gavėjo vadovo raštiško reikalavimo mokėti (originalo). Bet kokie Naudos gavėjo reikalavimai mokėti nebus vykdomi, jeigu jie bus gauti aukščiau nurodytu Draudiko adresu po laidavimo draudimo rašto galiojimo pabaigos. Pasibaigus laidavimo draudimo rašto galiojimo terminui, šis laidavimo draudimo raštas netenka galios, nepriklausomai nuo to, ar laidavimo draudimo raštas grąžinamas Draudikui, ar ne.

Šis laidavimo draudimo raštas išduotas Draudiko „Pasiūlymo, išankstinio apmokėjimo, atlikimo ir garantinio laikotarpio laidavimo draudimo taisyklių“ (galioja nuo 2020-01-10) Nr. 029 pagrindu.

Šiam laidavimo draudimo raštui yra taikoma Lietuvos Respublikos teisė, tame tarpe, bet neapsiribojant LR CK 6.987-6.1018 straipsniais, o ginčai, kilę dėl pareikšto reikalavimo, bus sprendžiami Lietuvos Respublikos teisme pagal Draudiko buveinės vietą.

ERGO Insurance SE Lietuvos filialas

A. V.

Vadybininkė